వాషింగ్టన్: అమెరికా అధ్యక్ష భవనమైన వైట్హౌస్లో సంప్రదాయంగా ప్రెస్ కాన్ఫరెన్స్లు జరిగే ప్రెస్ బ్రీఫింగ్ రూమ్ లొకేషన్ను మార్చే యోచనలో ట్రంప్ అధికార యంత్రాగం ఉందట. ఈనెల 20న ట్రంప్ అధ్యక్ష పగ్గాలు చేపట్టనున్న నేపథ్యంలో ఆయన అధికార యంత్రాగం ఈ దిశగా ప్రయత్నాలు సాగిస్తున్నట్టు వార్తలు వెలువడ్డాయి. ఇది మీడియా వర్గాలను కలవరపాటుకు గురిచేసింది. ఇందవల్ల తాము తమ వృత్తిని సమర్ధవంతంగా నిర్వహించలేని పరిస్థితి రావచ్చన్న ఆందోళన వారిలో వ్యక్తమవుతోంది. ప్రెస్ రూమ్ను వెస్ట్ వింగ్లో నిర్వహిస్తుండగా ఆ లొకేషన్ను ఆ పక్కనే ఉన్న ఓల్డ్ ఎగ్జిక్యూటివ్ ఆఫీస్ బిల్డింగ్కు మార్చే యోచనలో ట్రంప్ యంత్రాంగం ఉన్నట్టు ఎస్క్వైర్ మ్యాగజైన్ ఓ వార్త ప్రచురించింది. దీనిపై రిపబ్లికన్ పార్టీ జాతీయ కమిటీ చైర్మన్ ప్రైబస్ను సంప్రదించగా, ఎగ్జిక్యూటివ్ ఆఫీసులో ప్రెస్ కాన్ఫరెన్స్ నిర్వహించ వచ్చా లేదా అనే విషయం మాత్రమే తాము చర్చించామని చెప్పారు. ఇందువల్ల ఎవరూ వైట్హౌస్ ఆవరణ నుంచి బయటకు వెళ్లనవసరం లేదని, మరింత విశాలంగా ఉండటం వల్ల మరింత ప్రెస్ కవరేజ్కు కూడా వీలుంటుందని వివరణ ఇచ్చారు.
vashington: america adhyaksha bhavanamaina vithouselo sampradaayamgaa press conferenslu jarige press breefing room lokeshannu marche yochanalo trump adhikara yantraagam undata. eenela 20na trump adhyaksha paggaalu chepattanunna nepathyamlo aayana adhikara yantraagam ee disagaa prayatnaalu saagistunnattu vaartalu veluvaddaayi. idhi media vargaalanu kalavarapaatuku gurichesindi. indavalla taamu tama vruttini samardhavantamgaa nirvahinchaleni paristhiti ravachanna aandolana vaarilo vyaktamavutondi. press roomnu west vinglo nirvahistundagaa aa lokeshannu aa pakkane unna old egjicutive offies bildingku marche yochanalo trump yantraangam unnattu eskwire magagin oo vaarta prachurinchindi. deenipai repablican party jaateeya commity chairman praibasnu sampradinchagaa, egjicutive aafiisulo press conferens nirvahincha vachha leda ane vishayam matrame taamu charchinchaamani cheppaaru. induvalla evaruu whitewhous aavarana nunchi bayataku vellanavasaram ledani, marinta visaalamgaa undatam valla marinta press kavarejku kuudaa veeluntundani vivarana icharu.